 Cum se văd de sus incendiile din insula Evia. Imagini filmate de piloții ruși.
Întreaga parte de nord a insulei Evia este aproape distrusă complet. Frontul de incendiu se întinde din Golful Evia în vest până la Marea Egee în est.
Grecia continuă să fie mistuită de flăcări. Piloții ruși ai aeronavei de pompieri Beriev, trimisă să asiste la stingerea incendiilor, au surprins din avion flăcările și fumul dens. Peste 150 de incendii de vegetație devastează țara, iar insula Evia este una dintre cele mai afectate zone. 15 sate au fost afectate de flăcări, iar autoritățile au îndemnat oamenii să părăsească insula, prin portul Limenas.Declarația premierului grec, Kyriakos Mitsotakis, descrie perfect situația din Grecia ultimelor zile. Pădurile elene sunt devastate, iar pompierii din mai multe țări se luptă continuu cu focul. La nord de Atena, imaginile filmate din dronă arată cum un întreg parc național a fost făcut scrum. Iar locuitorii din zonă și afacerile lor sunt afectate în mod direct.